
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση διενέργειας πρόσχωσης θαλάσσιας έκτασης 
στη θέση «Αθερινόλακκος» Δήμου Λεύκης Ν. Λασι- 
θίου. 1 

ΑΠΟΦΑΣΕΙΣ 

Αναγνώριση ως «τυφλού» του οικοπέδου των Αφών 
Φωτεινοπούλου παρά τον I. Ναό Τριών Ιεραρχών 
στο Ο.Τ. 145 του Ρ.Σ. Π. Μεσσήνης και επιβολή ό¬ 
ρων δόμησης σ’ αυτό. 2 


ΔΙ ΑΤΑΓΜΑΤ Α 

Ο) 

Έγκριση διενέργειας πρόσχωσης θαλάσσιας έκτασης στη 
θέση «Αθερινόλακκος» Δήμου Λεύκης Ν. Λασιθίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. -Τις διατάξεις του άρθρου 9 του Α.Ν. 2344/1940 (ΦΕΚ 
154 Α) «περί αιγιαλού και παραλίας», όπως ισχύουν. 

2. - Η από 9.5.2001 αίτηση της Δημόσιας Επιχείρησης Η¬ 
λεκτρισμού ΑΈ. με την οποία ζητήθηκε η παραχώρηση 
της χρήσης αιγιαλού στη θέση «Αθερινόλακκος» για την 
κατασκευή λιμενικών έργων, για την εξυπηρέτηση των α¬ 
ναγκών του Θερμοηλεκτρικού Σταθμού της Δημόσιας Ε¬ 
πιχείρησης Ηλεκτρισμού ΑΈ. στη θέση «Αθερινόλακκος» 
του Δήμου Λεύκης Νομού Λασιθίου. 

3. -Την υπ’ αριθμ. 1001792/168/Β0010/4.3.99 (ΦΕΚ 217 
τ.Δ’/99) απόφαση του Υπουργού Οικονομικών, περί καθο¬ 
ρισμού των ορίωντου αιγιαλού και δημιουργίας ζώνηςπα- 
ραλίας στη θέση «Αθερινόλακκος» Δημοτικού Διαμερί¬ 
σματος Δήμου Λεύκης Νομού Λασιθίου. 

4. - Τα υπ’ αριθμ. Φ.542/520/98/Σ.287/17.3.98 και Φ. 
542/796/01/Σ.889/26.7.01 έγγραφα του Τμήματος ΐνβ και 
Ιε αντίστοιχα, της Δ/νσης Α2 του Γενικού Επιτελείου Ναυ¬ 
τικού (ΓΕΝ). 

5. - Τα υπ’ αριθμ. Φ. 919.32700/6/98/Σ479/5.5.98 και Φ. 
919.32620/10/98/ Σ.1008/9.8.2001, έγγραφα της Υπηρε¬ 
σίας Φάρων του Πολεμικού Ναυτικού. 


6. - Το υπ’ αριθμ. 85210/5326/18.10.95 έγγραφο του 
Τμήματος Συστημάτων Υποδομής και Δικτύων, της 
Δ/νσης Χωροταξίας, της Γενικής Δ/νσης Περιβάλλοντος 
του Υπουργείου ΠΕ.ΧΩ.Δ.Ε., περί χωροθέτησης λιμενο¬ 
βραχίονα προστασίας μήμους 250 μ. και κεκαμμένου λι¬ 
μενοβραχίονα συνολικού μήκους 180μ. μπροστά από τον 
νέο ΘΗΣ στη θέση «Αθερινόλακκος» Ν. Λασιθίου. 

7. - Το υπ’ αριθμ. 64973Β/19.1.2000 έγγραφο του Τμή¬ 
ματος Βιομηχανιών ΕΥΠΕ, της Δ/νσης ΕΑΡΘ Δ/νση Περι¬ 
βαλλοντικού Σχεδιασμού, της Γενικής Δ/νσης Περιβάλλο¬ 
ντος, του Υπουργείου ΠΕ.ΧΩ.Δ.Ε., περί έγκρισης περι¬ 
βαλλοντικών όρων κατασκευής και λειτουργίας του ΑΗΣ 
της Δημόσιας Επιχείρησης Ηλεκτρισμού στη θέση «Αθε- 
ρινόλακκος» Ν. Λασιθίου. 

8. -Το υπ’ αριθμ. 10/29.5.2001 Πρακτικό της Νομαρχια¬ 
κής Επιτροπής Χωροταξίας Περιβάλλοντος (Ν.Ε.ΧΩ.Π.) 
Νομού Λασιθίου, του Υπουργείου Γεωργίας. 

9. - Το υπ’ αριθμ. 3117.1/Φ.76/ΥΠ.07/01/30.3.98 έγγρα¬ 
φο του Γ ραφείου Ελέγχου Έργων, της Δ/νσης Λιμενικής 
Αστυνομίας του Κλάδου ΛΑ-ΕΛ του Υπουργείου Εμπορι¬ 
κής Ναυτιλίας. 

10. - Το υπ’ αριθμ. 5467/26.10.98 έγγραφοτης Εφορείας 
Εναλίων Αρχαιοτήτων, του Υπουργείου Πολιτισμού. 

11. - Το υπ’ αριθμ. 501030/14.1.98 έγγραφο του Τμήμα¬ 
τος 3, της Δ/νσης Β, του Ελληνικού Οργανισμού Τουρι¬ 
σμού. 

12. - Την υπ’ αριθμ. 6503/776/3.3.98 απόφαση της 
Δ/νσης Τεχνικών Υπηρεσιών, της Νομαρχιακής Αυτοδιοί¬ 
κησης Λασιθίου. 

13. - Την υπ’ αριθμ. 7921/1270/13.7.01 απόφαση περί έ¬ 
γκρισης οριστικής μελέτης του έργου «λιμενικά έργα 
στον Αθερινόλακκο Ν. Λασιθίου», του Τμήματος Συγκ. 
Έργων, της Δ/νσης Τεχνικών Υπηρεσιών, της Νομαρχια¬ 
κής Αυτοδιοίκησης Λασιθίου. 

14. - Την υπ’ αριθμ. 1838/98/801/13.3.01 απόφαση περί 
έγκρισης οριστικής μελέτης του έργου «προστασία ακτής 
στον Αθερινόλακκο Ν. Λασιθίου» του Τμήματος Υδρ. και 
Εγγ/κών Έργων, της Νομαρχιακής Αυτοδιοίκησης Λασι¬ 
θίου. 

15. - Το υπ’ αριθμ. 9060/16.3.01 έγγραφο του Τμήματος 
Υγειονομικού Ελέγχου, της Δ/νσης Δημ. Υγιεινής και Κοιν. 
Πρόνοιας, της Νομαρχιακής Αυτοδιοίκησης - Λασιθίου. 

16. -Το υπ’ αριθμ. 5/11.6.2001 Πρακτικό της Επιτροπής 
Δημοσίων Κτημάτων Ν. Λασιθίου. 

17. - Την υπ’ αριθμ. 1058959/6419/ΒΟ010/23.8.01 από¬ 
φαση του Υπουργού Οικονομικών, με την οποία παραχω- 
ρήθηκε το δικαίωμα χρήσεως τμήματος αιγιαλού στη θέ¬ 
ση «Αθερινόλακκος» Δήμου Λεύκης Ν. Λασιθίου για κατα¬ 
σκευή λιμενικών έργων, για την εξυπηρέτηση των 
αναγκών του Θερμοηλεκτρικού Σταθμού της Δημόσιας Ε¬ 
πιχείρησης Ηλεκτρισμού, τα οποία εμπεριέχουν προσχώ¬ 
σεις. 

18. -Την υπ’αριθμ. 1100383/1330/Α0006/31.10.01 (ΦΕΚ 
1485 τ.Β’/31.10.2001) κοινή απόφαση των Πρωθυπουρ¬ 
γού και Υπουργού Οικονομικών, περί ανάθεσης αρμοδιο¬ 
τήτων του Υπουργού Οικονομικών στους Υφυπουργούς. 

Με πρόταση του Υφυπουργού Οικονομίας και Οικονο¬ 
μικών, αποφασίζουμε: 

Άρθρο μόνο 

Εγκρίνεται η από το Δημόσιο διενέργεια πρόσχωσης 
θαλάσσιας έκτασης εβδομήντα ενός χιλιάδων οκτακό¬ 
σιων είκοσι τετραγωνικών μέτρων (71.820 τ.μ.) στη θέση 
«Αθερινόλακκος», Δήμου Λεύκης Ν. Λασιθίου, όπως αυτή 
αποκεινονίζεται γραμμοσκιασμένη με θαλασσί και κίτρινο 
χρώμα, με στοιχεία 01, 02, 03, 04, 05, 01 στο από Απρί¬ 
λιο 2001, με αριθμό σχεδίου Χ.01, τοπογραφικό διάγραμ¬ 
μα κλίμακας 1:1000 του μελετητή Δημητρίου Αναστασίου 
Πολ.μηχ/κού ΕΜΠ -Λιμενολόγου, που θεωρήθηκε από τη 
Δ/νση Τεχνικών Υπηρεσιών Ν.Λασιθίου στις 13.3.01. 

Κατά την πρόσχωση και μετά από αυτή, να τηρηθούν ό¬ 
λοι οι όροι που έχουν τεθεί με τα έγγραφα Φ. 
542/520/98/Σ. 287/17.3.98 και Φ. 542/796/01/Σ.889/ 
26.7.01 του Τμήματος Ι\/β και Ιε αντίστοιχα της Δ/νσης Α2 
του Γενικού Επιτελείου Ναυτικού, Φ. 919.32700/6/98/ 
Σ.479/5.5.98 καιΦ. 919.32620/10/98/Σ. 1008/9.8.2001 της 
Υπηρεσίας Φάρωντου Πολεμικού Ναυτικού, 85210/5326/ 
18.10.95 του Τμήματος Συστημάτων Υποδομής και Δι¬ 
κτύων της Δ/νσης Χωροταξίας της Γενικής Δ/νσης Περι¬ 
βάλλοντος του Υ.ΠΕ.ΧΩ.Δ.Ε, 64973Β/19.1.2000 του Τμή¬ 
ματος Βιομηχανιών ΕΥΠΕ, της Δ/νσης ΕΑΡΘ Δ/νση Περι¬ 
βαλλοντικού Σχεδιασμού της Γενικής Δ/νσης 
Περιβάλλοντος του Υ.ΠΕ.ΧΩ.ΔΕ, 10/29.5.01 πρακτικότης 
Νομαρχιακής Επιτροπής Χωροταξίας Περιβάλλοντος Ν. 
Λασιθίου (Ν.Ε.ΧΩ.Π.), 3117.1/Φ.76/ΥΠ.07/01/30.3.98 του 
Γ ραφείου Ελέγχου Έργων της Δ/νσης Λιμενικής Αστυνο¬ 
μίας του Κλάδου ΛΑ.ΕΛτου Υπουργείου Εμπορικής Ναυ¬ 
τιλίας, 5467/26.10.98 της Εφορείας Εναλίων Αρχαιοτή¬ 
των του Υπουργείου Πολιτισμού, 501030/14.1.98 του 
Τμήματος 3 της Δ/νσης Β του Ελληνικού Οργανισμού 
Τουρισμού (ΕΟΤ), 6503/776/3.3.98 απόφαση της Δ/νσης 
Τεχνικών Υπηρεσιών της Νομαρχιακής Αυτοδιοίκησης 
Λασιθίου, 7291/1270/13.7.01 απόφαση του Τμήματος Συ- 
γκ. Έργων της Δ/νσης Τεχνικών Υπηρεσιών της Νομαρ¬ 
χιακής Αυτοδιοίκησης Λασιθίου, 1838/98/13.3.01 απόφα¬ 
ση του Τμήματος Υδρ. και Εγγ/κών Έργων της Νομαρχια¬ 
κής Αυτοδιοίκησης Λασιθίου, 9060/16.3.01 του Τμήματος 
Υγειονομικού Ελέγχου, της Δ/νσης Δη μ. Υγιεινής και Κοιν. 
Πρόνοιας, της Νομαρχιακής Αυτοδιοίκησης Λασιθίου, 
5/11.6.2001 Πρακτικό της Επιτροπής Δημοσίων Κτημά¬ 
των Ν. Λασιθίου και την 1058959/6419/ΒΟ010/23.8.01 α¬ 
πόφαση του Υπουργού Οικονομικών περί παραχώρησης 
της χρήσης αιγιαλού για την εκτέλεση του έργου. 

Τα έργα να παραμείνουν κοινόχρηστα χωρίς να δημι- 
ουργηθεί κανένα εμπράγματο δικαίωμα για οιονδήποτε. 

Τα βαθυκορήματα που θα προκύψουν από τις εκσκα¬ 
φές, εφόσον δεν υπάρχει δυνατότητα διάθεσης στην ξη¬ 


ρά, να απορριφθούν σε βάθη άνω των πενήντα (-50) μέ¬ 
τρων, η ισοβαθής των οποίων διέρχεται ένα (1) ναυτικό 
μίλι νοτίως της θέσεως κατασκευής των έργων, ώστε να 
μην αλλοιωθούν τα βάθη της περιοχής, μετά από θετική 
Γνωμάτευση αρμοδίου Κρατικού Εργαστηρίου (ΕΚΘΕ), 
από την οποία να προκύπτει ότι τα υλικά δεν είναι επιβλα¬ 
βή για το θαλάσσιο περιβάλλον. 

Να εξασφαλισθεί ότι τα βάθη στα πρόσγεια των έργων 
θα είναι μεγαλύτερα από τα ωφέλιμα βάθη χρησιμοποιή- 
σεως αυτών. 

Να τοποθετηθούν ελαστικά παραβλήματα παρά τις θέ¬ 
σεις παραβολής των σκαφών προς αποφυγή ενδεχομέ¬ 
νων ναυτιλιακών κινδύνων. 

Να προβλεφθεί η κατασκευή έργων υποδομής για την ε¬ 
γκατάσταση δικτύων ηλεκτροδοτήσεως, υδροδοτήσεως 
πυροσβέσεως κλπ. 

Να ενημερωθεί εγκαίρως η Υδρογραφική Υπηρεσία για 
την ημερομηνία ενάρξεως των εργασιών και το προβλε- 
πόμενο πέρας αυτών, προκειμένου προβεί στην έκδοση 
των σχετικών προαγγελιών για την ενημέρωση των ναυ- 
τιλλομένων. 

Μετά το πέρας των έργων να αποσταλεί στην Υδρογρα- 
φική Υπηρεσία λεπτομερής οριζοντιογραφία και ακριβές 
βυθομετρικό διάγραμμα για την ενημέρωση των αντιστοί¬ 
χων ΧΈΈ. και λοιπών ναυτιλιακών εκδόσεων. 

Να φωτοσημανθούν τα έργα σύμφωνα με οδηγίες της 
Υπηρεσίας Φάρων και συγκεκριμένα: 

α. Την προσωρινή φωτοσήμανση των έργων κατά τη 
διάρκεια της εκτέλεσής τους και 
β.Την οριστική φωτοσήμανση, μετά την ολοκλήρωσή 
τους. 

Η προσωρινή φωτοσήμανση των έργων απαιτείται να ε- 
κτελεσθεί σύμφωνα με το άρθρο 21 του Ν. 1629/51 «Περί 
Φάρων». 

Η έναρξη λειτουργίας της προσωρινής φωτοσήμανσης 
απαιτείται να γνωστοποιηθεί στην Υπηρεσία Φάρων, με 
κοινοποίηση στην Υδρογραφική Υπηρεσία, μνημονεύο¬ 
ντας τα παρακάτω στοιχεία, που θα διαπιστωθούν μετά 
την εγκατάσταση, προκειμένου να εκδοθεί αγγελία ενη¬ 
μέρωσης των ναυτιλλομένων: 
α. Είδος φανού, χρώμα φωτός και χαρακτηριστικό, 
β. Ακριβής θέση φανού και χάρτης από τον οποίο έχει 
ληφθείτο στίγμα. 

γ. Ακριβές ύψος φανού από την επιφάνεια της θάλασσας, 
δ. Απόσταση από την οποία ο φανός είναι ορατός, 
ε. Είδος υποδοχής επί της οποίας είναι τοποθετημένος 
ο φανός. 

Για την αποφυγή ναυτικού ατυχήματος, η προσωρινή 
φωτοσήμανση απαιτείται να εξακολουθήσει να λειτουρ¬ 
γεί και σε περίπτωση διακοπής των έργων ή πέρατος αυ¬ 
τών και μέχρι ενάρξεως λειτουργίας της οριστικής φωτο¬ 
σήμανσης. 

Γ ια την οριστική φωτοσήμανση των έργων μετά την ο¬ 
λοκλήρωσή τους απαιτείται να εγκατασταθούν δύο αυτό¬ 
ματοι πυρσοί, ένας πράσινου χρώματος και ένας ερυ¬ 
θρού χρώματος, οι θέσεις των οποίων σημειώνονται στη 
σχετική οριζοντιογραφία της Υπηρεσίας Φάρων. 

Η δαπάνη εγκαταστάσεως της οριστικής φωτοσήμαν¬ 
σης βαρύνει, σύμφωνα με το Ν. 1629/51 «Περί Φάρων», 
τον προϋπολογισμό των έργων και κατ’ επέκταση τον Φο¬ 
ρέα για ωφέλεια του οποίου εκτελούνται τα έργα. 

Προς υλοποίηση των ανωτέρω, με μέριμνα του φορέα 
για ωφέλεια του οποίου εκτελούνται τα έργα απαιτείται: 

α. Να κατασκευασθούν οι υποδοχές των πυρσών, οι ο¬ 
ποίες θα αποτελούνται από βάση με σκυρόδεμα και σιδη- 
ρόπλεκτη κατασκευή (οβελός) σύμφωνα με το συνημμέ¬ 
νο κατασκευαστικό σχέδιο Νο 413. Οι σιδηρόπλεκτες κα¬ 
τασκευές (οβελοί) να χρωματισθούν δια λευκού 
χρώματος, ενώ στο τμήμα (λωρίς) που αναγρέφεται στο 
σχέδιο ως σημείωση α (περιφερειακάτων οβελών), αφού 
τοποθετηθεί έλασμα πάχους 1,5 πιπι, να χρωματισθεί δια 
ερυθρού ή πράσινου χρώματος ανάλογα με τη θέση κάθε 
πυρσού. 

β. Να τροφοδοτηθούν οι υποδοχές με παροχή ηλεκτρι¬ 
κού ρεύματος 220\/-50 περιόδων με ανεξάρτητη γραμμή, 
η οποία θα καταλήγει σε στεγανό ασφαλειοδιακόπτη στον 
εξώστη της υποδοχής. Η ηλεκτρική εγκατάσταση να ε- 
κτελεσθεί σύμφωνα με τους ισχύοντες κανονισμούς του 
Υπ. Βιομηχανίας. 

γ. Να κατατεθεί στην Τράπεζα της Ελλάδος και στον λο¬ 
γαριασμό 232231/0, στο όνομα του Τμηματάρχη Λογιστι¬ 
κού Φάρων, το ποσό των έντεκα εκατομμυρίων εκατόν σα- 
ρανταπέντε χιλιάδων οχτακοσιών τριάντα τριών 
(11.145.833) δραχμών, που αντιστοιχεί στην αξία τυπο¬ 
ποιημένων φωτιστικών μηχανημάτων, τα οποία θα παρα- 
ληφθούν και θα τοποθετηθούν από τα υπάρχοντα αποθέ¬ 
ματα της Υπηρεσίας Φάρων, καθώς και για οδοιπορικά έ¬ 
ξοδα του προσωπικού συνεργείου της ανωτέρω 
Υπηρεσίας το οποίο θα αποσταλεί για την εγκατάστασή 
τους. Η ανωτέρω κοστολόγηση των φωτιστικών μηχανη¬ 
μάτων ισχύει μέχρι 30.12.2001. Εφόσον δεν κατατεθούν 
τα χρήματα μέχρι την παραπάνω ημερομηνία, παρακα- 
λούμε να ζητηθεί νέα κοστολόγηση λόγω πιθανής ανατί¬ 
μησης της αξίας των φωτιστικών μηχανημάτων. 

Σύμφωνα με το άρθρο 16 του Ν. 1629/51 «Περί Φάρων» 
η Υπηρεσία Φάρων δεν υποχρεούται σε απόδοση λογα¬ 
ριασμού για δαπάνες φωτοσήμανσης λιμενικών έργων 
και ως εκ τούτου για την δικαιολόγηση της εν λόγω δαπά¬ 
νης, να αποσταλεί στον Φορέα που θα την καταβάλλει, μό¬ 
νο βεβαίωση παραλαβής του καθορισθέντος ποσού κα¬ 
θώς και βεβαίωση εγκατάστασης και λειτουργίας των φω¬ 
τιστικών μηχανημάτων μετά το πέρας των έργων. 

Μετά την ολοκλήρωση των υποδοχών, την παροχή ηλε¬ 
κτρικού ρεύματος και την κατάθεση των χρημάτων να ε¬ 
γκατασταθούν από την Υπηρεσία Φάρωντα φωτιστικά μη¬ 
χανήματα μέσα σε εύλογο χρονικό διάστημα. 

Για την αποφυγή τυχόν καθυστέρησης εγκατάστασης 
των φωτιστικών μηχανημάτων, να ενημερώνεται σε τακτά 
χρονικά διαστή ματα η Υπηρεσία Φάρων ως προς την πρό¬ 
οδο των έργων και υλοποίηση των οδηγιών, προκειμένου 
να προγραμματισθεί έγκαιρα η αποστολή του συνεργείου 
προς εγκατάστασή τους. 

Οι αυτόματοι πυρσοί μετά την εγκατάστασή τους θα α¬ 
ποτελούν τμήμα του Φαρικού Δικτύου της χώρας και η πε¬ 
ραιτέρω λειτουργία και συντήρησή τους θα βαρύνει την 
Υπηρεσία Φάρων. 

Παράλληλα και πέρα από την φωτοσήμανση των έργων, 
με τους αυτόματους πυρσούς απαιτείται σε όλα τα λιμε¬ 
νικά έργα που θα κατασκευασθούν (προβλήτες, κρηπι¬ 
δώματα κλπ.) να τοποθετηθεί άπλετος ηλεκτροφωτισμός 
ώστε το περίγραμμά τους να είναι ορατό από τα σκάφη τα 
οποία θα εκτελούν χειρισμούς. 

Νατηρηθούν οι περιβαλλοντικοί όροι και συγκεκριμένα: 

Για τα αέρια απόβλητα να τηρούνται κατά μέγιστον οι ο¬ 
ριακές τιμές εκπομπής ατμοσφαιρικών ρύπων. 

Γιατα υγρά απόβλητα να τηρούνται οι οριακές τιμές πα¬ 


ραμέτρων, που καθορίζονται από τις σχετικές Νομαρχια¬ 
κές Αποφάσεις χορήγησης οριστικής άδειας διάθεσης 
των υγρών βιομηχανικών αποβλήτων και των αστικών λυ¬ 
μάτων. 

Το ανώτατο επιτρεπόμενο όριο θορύβου στα όρια του 
γηπέδου του ΑΗΣ να είναι τα 65 άΒ (Α). 

Απαγορεύεται η χρήση τοξικών ουσιών καθώς και η 
χρήση χλωριωμένων διαλυτών. 

Ο κύριος του έργου να εφοδιασθεί από την αρμόδια Υ¬ 
πηρεσία της Νομαρχιακής Αυτοδιοίκησης Λασιθίου με ά¬ 
δεια χρήσης νερού σε περίπτωση που αυτή απαιτείται. 

Ο κύριος του έργου οφείλει από τις πιστώσεις για την 
κατασκευή και λειτουργία του ΑΗΣ να εξασφαλίζει κατά 
προτεραιότητα τις απαιτούμενες δαπάνες για τα έργα 
προστασίας του περιβάλλοντος. 

Γ ια οποιαδήποτε δραστηριότητα ή εγκατάσταση απα¬ 
ραίτητη για την κατασκευή - λειτουργία του ΑΗΣ, να έχουν 
χορηγηθεί όλες οι προβλεπόμενες από την κείμενη νομο¬ 
θεσία άδειες και εγκρίσεις, συμπεριλαμβανομένωντων ε¬ 
γκρίσεων περιβαλλοντικών όρων, που απαιτούνται για τις 
επιμέρους δραστηριότητες ή εγκαταστάσεις (μονάδαπα- 
ραγωγής αδρανών, ετοίμου σκυροδέματος, ασφαλτομίγ¬ 
ματος). 

Ειδικότερα: 

- Οι μονάδες παραγωγής αδρανών (σπαστηριοτριβεία), 
να έχουν σύστημα διαβροχής και συγκράτησης σκόνης 
και οι πάσης φύσεως μεταφορικές ταινίες αδρανών να εί¬ 
ναι κατά το δυνατόν καλυμμένες. 

- Οι εγκαταστάσεις παραγωγής ετοίμου σκυροδέματος 
να είναι εφοδιασμένες με σύστημα αποκονίωσης των σι¬ 
λό τσιμέντου, του αναμίκτη καιτηςζυγιάστρας. 

Τα απαιτούμενα για την κατασκευή του έργου μπορούν 
να εξασφαλισθούν από νομίμως λειτουργούντα λατομεία 
της ευρύτερης περιοχής του ΑΗΣ, τα οποία θα πρέπει να 
είναι εφοδιασμένα με την απαιτούμενη απόφαση έγκρι¬ 
σης περιβαλλοντικών όρων και με την προϋπόθεση ότι αυ¬ 
τοί τηρούνται επακριβώς, ή από λατομεία - δανειοθαλά¬ 
μους που είναι δυνατόν να δημιουργηθούν σύμφωνα με 
τις διατάξεις των Ν. 1428/84, 2115/93 και Ν. 998/79, τους 
όρους της παρούσας απόφασης και μετά από εκπόνηση 
των απαιτούμενων Μελετών Περιβαλλοντικών Επιπτώσε¬ 
ων έγκριση των αντίστοιχων περιβαλλοντικών όρων και 
την κατάθεση των εγγυητικών επιστολών για τα έργα α¬ 
ποκατάστασης. 

Τα παραπάνω ισχύουν και για τους χώρους δανείων, κα¬ 
θώς και την απόληψη αδρανών από τις κοίτες ρεμάτων. 
Στην περίπτωση αυτή, πριν από την έναρξη των εργασιών 
εξόρυξης ή απόληψης και με μέριμνα και δαπάνη του α- 
ναδόχου να συνταχθεί ειδική τεχνική μελέτη, να υποβλη¬ 
θεί μέσω του κύριου του έργου και να εγκριθεί από την αρ¬ 
μόδια Υπηρεσία του Υπουργείου ΠΕ.ΧΩ.Δ.Ε. 

Επιτρέπεται η αλίευση λίθων και αδρανών υλικών από 
τη θάλασσα τα οποία πιθανόν απαιτηθούν για την κατα¬ 
σκευή του έργου, ύστερα από έγκριση της αρμόδιας λι¬ 
μενικής αρχής, άνευ χρήσεως εκρηκτικών και σε απόστα¬ 
ση μεγαλύτερη των πενήντα (50) μέτρων από ακτές. 

Τ ο εργοτάξιο που θα εγκατασταθεί στην παραλία να κα¬ 
ταλάβει τη μικρότερη δυνατή έκταση με ευθύνη της επι- 
βλέπουσας Υπηρεσίας και σε όλη τη διάρκεια της κατα¬ 
σκευής του έργου ο ανάδοχος να λαμβάνει μέριμνα για 
τον περιορισμό των αιωρούμενων σωματιδίων από τη δια¬ 
χείριση των αδρανών υλικών και των υλικών επίχωσης με 
ψεκασμό και συχνή διαβροχή των υπαίθριων χώρων του 

εργοταξίου κυρίως κατά την ξηρή περίοδο του έτους. Εί¬ 
ναι υποχρεωτικό το σκέπασμα των φορτηγών κατά τη με¬ 
ταφορά των υλικών και ο κατάλληλος προγραμματισμός 
για αποφυγή μεταφορών από τις κατοικημένες περιοχές 
σε ώρες αιχμής και κοινής ησυχίας. 

Απαγορεύεται η πλύση των μηχανημάτων του αναδό- 
χου του έργου και η κάθε μορφής καύση υλικών (λάστιχα, 
λάδια κλπ) στην περιοχή του έργου. 

Κάθε είδους απορίμματα, άχρηστα υλικά, παλιά ανταλ¬ 
λακτικά και μηχανήματα, λάδια, παντός είδους ενέματα 
κλπ., να συλλέγονται και να απομακρύνονται από το χώρο 
του έργου, η δε διάθεσή τους να γίνεται σύμφωνα με τις ι- 
σχύουσες διατάξεις. Για τη διάθεση εκχωματώσεων ε¬ 
κτός του γηπέδου του ΑΗΣ ο κύριος του έργου να έχει ε- 
φοδιασθεί με σχετική άδεια από την αρμόδια Υπηρεσία 
της Νομαρχιακής Αυτοδιοίκησης Λασιθίου. 

Κάθε είδους εργοταξιακή εγκατάσταση (γραφεία, συ¬ 
νεργεία, αποθήκες κλπ) να απομακρύνεται μετά το τέλος 
κάθε εργολαβίας και ο χώρος να αποκαθίσταται ανεξάρ¬ 
τητα του ιδιοκτησιακού καθεστώτος του. 

Απαγορεύεται η παραμονή στο χώρο του έργου και η 
χρησιμοποίηση μηχανημάτων χωρίς το πιστοποιητικό έ¬ 
γκρισης τύπου ΕΟΚπερί θορύβου, σύμφωνα μετά οριζό¬ 
μενα στην Υ.Α. 69001/1921/88 (ΦΕΚ 751Β). 

Να λαμβάνονται από τον κύριο του έργου τα απαραίτη¬ 
τα μέτρα προς αποφυγή ρύπανσηςτης θάλασσας, που θα 
υποδειχθούν από την οικεία Λιμενική Αρχή, σύμφωνα με 
τοΝ. 743/77 (ΦΕΚ 319 Α) όπως ισχύει, το Ν. 1269/82 (ΦΕΚ 
89Α) και το Ν. 2252/94 (ΦΕΚ 192Α). 

Απαιτείται η ύπαρξη και λειτουργία κατάλληλων και ε¬ 
παρκών ευκολιών υποδοχής καταλοίπων (πετρελαιοει¬ 
δών, απορριμμάτων, χημικών λυμάτων κα) σκαφών και 
χωρών υγιεινής για την εξυπηρέτηση των πληρωμάτων 
τους, καθώς και ο εφοδιασμός με όλα τα απαραίτητα τε¬ 
χνικά μέσα και εξοπλισμό αντιμετώπισης εκτάκτων περι¬ 
στατικών ρύπανσης της θάλασσας από πετρελαιοειδή 
(πλωτά φράγματα, απορροφητικές - διασκορπιστικές ου¬ 
σίες κλπ) όπως και τον σχετικό σχεδίασμά που θα πρέπει 
να εφαρμόζεται. 

Να τηρηθούν τα προβλεπόμενα μέτρα διάθεσης καυ¬ 
σαερίων,ηχομείωσης, πυρασφάλειας, υγρών αποβλήτων 
και στερεών αποβλήτων. 

Η επιβλέπουσα Υπηρεσία υποχρεούται για τον έλεγχο 
της τήρησης των παραπάνω. 

Ο ανάδοχος του έργου (εργολάβος) πριν την έναρξη 
των εργασιών να ενημερώσει τη Λιμενική Αρχή Σητείας 
προκειμένου να εφοδιαστεί μετηνπροβλεπόμενη στο άρ¬ 
θρο 260 ΓΚΛ άδεια. Επίσης να λάβει όλα τα απαραίτητα 
μέτρα προστασίας για την αποφυγή ρύπανσης του θα¬ 
λασσίου περιβάλλοντος που θα του υποδείξει η Λιμενική 
Αρχή σύμφωνα με την ισχύουσα νομοθεσία. 

Να προβλεφθεί η εγκατάσταση σύγχρονου συστήμα¬ 
τος πυρόσβεσης κατάλληλου για την κάλυψη των ανα¬ 
γκών σύμφωνα με τις υποδείξεις της Πυροσβεστικής Υ¬ 
πηρεσίας. 

Να προβλεφθεί η εγκατάσταση κατάλληλων και επαρ¬ 
κών χώρων υγιεινής, καθώς επίσης και κατασκευές για την 
δυνατότητα εξυπηρέτησης ατόμων με ειδικές ανάγκες. 

Ελέγχους για την τήρηση ή μη των περιβαλλοντικών ό¬ 
ρων που τίθενται, σε συνεννόηση με τον κύριο του έργου, 
δύναται να διενεργούν οι κατά την κείμενη νομοθεσία αρ¬ 
μόδιες Υπηρεσίες (ΥΠΕΧΩΔΕ, Υπουργείο Ανάπτυξης, Πε¬ 
ριφέρεια και Νομαρχιακή Αυτοδιοίκηση). Το κόστος των 
ελέγχων βαρύνει τη διενεργούσα αυτού, Υπηρεσία. 


Στους ελέγχους δύναται να παρίσταται εκπρόσωπος του 
κύριου του έργου. 

Οι ετήσιες εκθέσεις γιατηνποιότητατου περιβάλλοντος, 
οι τετραμηνιαίες ενημερωτικές επιστολές για τις τυχόν υ¬ 
περβάσεις των οριακών τιμών εκπομπών αερίων και υγρών 
αποβλήτων και της ποιότητας της ατμόσφαιρας, η Μελέτη 
Περιβαλλοντικών Επιπτώσεων και τα συμπληρωματικά 
στοιχεία αυτής αποτελούν αναπόσπαστα τμήματα της α¬ 
πόφασης Περιβαλλοντικών Όρων και θα πρέπει να φυλάσ¬ 
σονται στο χώρο του ΑΗΣ και να τίθενται αμέσως στη διά¬ 
θεση οιασδήποτε αρμόδιας αρχής, όποτε ζητηθούν. 

Οι ανωτέρω περιβαλλοντικοί όροι ισχύουν για οκτώ (8) 
χρόνια, από την ημερομηνία έκδοσής τους (2008) και με την 
προϋπόθεση ότι δεν θα επέλθει εν τω μεταξύ τροποποίηση 
των στοιχείων της Μελέτης Περιβαλλοντικών Επιπτώσεων. 

Να τηρηθούν οι διατάξεις του Κ.Ν. 5351/32 «Περί Αρ¬ 
χαιοτήτων». 

Σε περίπτωση που κατά τη διάρκεια των βυθοκορήσεων 
εντοπιστούν αρχαιότητες να σταματήσουν οι εργασίες 
προκειμένου η Εφορεία Εναλίων Αρχαιοτήτων να προβεί 
σε ενέργειες αρμοδιότητάς της. 

Να δεσμευτεί ο κύριος του έργου για την ανέλκυση και 
μεταφορά των δύο κανονιών που εντοπίστηκαν στο χώρο 
του έργου σε συνεργασία με την πιο πάνω Υπηρεσία. 

Οι εκσκαφικές εργασίες να παρακολουθούνται από υ¬ 
πάλληλο της ανωτέρω Υπηρεσίας, ο οποίος θα πρέπει να 
ειδοποιηθεί τουλάχιστον δεκαπέντε (15) ημέρες πριν την 
έναρξή τους. 

Να ενημερωθεί η ΚΔ’ Εφορεία Προϊστορικών και Κλασ¬ 
σικών Αρχαιοτήτων για τις παράκτιες χερσαίες αρχαιότη¬ 
τες, για ενέργειες αρμοδιότητάς της. 

Να ενημερωθεί το ΙΘΑΒΙΚ και το Πανεπιστήμιο Αθηνών 
για την αποκόλληση δειγμάτων και μελέτη θαλασσίων α¬ 
πολιθωμάτων. 

Ο χώρος στον οποίο θα εκτελεστούν τα έργα να παρα- 
μείνει κοινόχρηστος και να χρησιμοποιείται ελεύθερα α¬ 
πό όλους τους πολίτες. 

Τα έργα που θα γίνουν στον αιγιαλό ανήκουν στο Δημό¬ 
σιο, χωρίς τούτο να υποχρεούται να καταβάλει καμιά α¬ 
ποζημίωση. 

Το παραχωρούμενο δικαίωμα χρήσης αιγιαλού μπορεί να 
ανακληθεί εκ μέρους του Δημοσίου για λόγους εθνικής α¬ 
νάγκης, άμυνας και ασφάλειας της χώρας, αλλά και για λό¬ 
γους κατασκευής δημοσίων και λιμενικών έργων, όπως και 
για λόγους παράβασης των όρων χορήγησης της άδειας. 

Στις περιπτώσεις αυτές ο κύριος του έργου υποχρεού- 
ται να εγκαταλείψει τη χρήση και γενικά όλο το έργο μέσα 
σε τακτή προθεσμία, χωρίς καμιά αξίωση από το Δημόσιο 
για οποιαδήποτε αποζημίωση. 

Απαγορεύεται η εκτέλεση οποιουδήποτε άλλου έργου 
στην ίδια περιοχή χωρίς την έκδοση σχετικής άδειας από 
την αρμόδια Αρχή. 

Η Δ/νση Τεχνικών Υπηρεσιώντης Νομαρχιακής Αυτοδι¬ 
οίκησης Λασιθίου να παρακολουθεί την κανονική εκτέλε¬ 
ση των εργασιών σε συνεργασία με την αρμόδια Λιμενική 
Αρχή και να αναφέρει στην Κτηματική Υπηρεσία Νομού 
Λασιθίου κάθε διαπιστούμενη παράβαση. 

Επίσης το Τμήμα Υγειονομικού Ελέγχου της Δ/νσης 
Δημ. Υγιεινής και Κοιν. Πρόνοιας της ως άνω Νομαρχια¬ 
κής Αυτοδιοίκησης, να καταβάλλει κάθε προσπάθεια και 
να λάβει τα αναγκαία μέτρα προκειμένου να αποφευχθεί 
η ρύπανση της θαλάσσιας περιοχής. 

Μετά το τέλος των προσχώσεων θα δημιουργηθεί νέος 
αιγιαλός και παραλία των οποίων τα όρια θα καθορισθούν 

από την αρμόδια Επιτροπή καθορισμού ορίων αιγιαλού 
και παραλίας και θέσεων αμμοληψίας, ο παλαιός αιγιαλός 
δε, καθώς και το γήπεδο που θα δημιουργηθεί από τις 
προσχώσεις μετά τον καθορισμό των νέων οριογραμμών 
αιγιαλού, παραλίας και παλαιού αιγιαλού να εμβαδομε- 
τρηθεί, να οριοθετηθεί και να καταγραφεί από την αρμό¬ 
δια Κτηματική Υπηρεσία Λασιθίου ως κτήμα του Δημοσί¬ 
ου του οποίου η πλήρης κυριότητα ανήκει στο Δημόσιο. 

Απαγορεύεται η χρησιμοποίηση του παραχωρούμενου 
χώρου για σκοπούς ξένους προς τους σκοπούς που κα¬ 
θορίζονται με την απόφαση παραχώρησης και με το πα¬ 
ρόν Προεδρικό Διάταγμα. 

Στον Υφυπουργό Οικονομίας και Οικονομικών αναθέ¬ 
τουμε τη δημοσίευση και εκτέλεση του παρόντος Προε¬ 
δρικού Διατάγματος. 

Αθήνα, 11 Απριλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΦΩΤΙΑΔΗΣ 
-♦- 

ΑΠΟΦΑΣΕΙΣ 

Αριθ. 882/758 (2) 

Αναγνώριση ως «τυφλού» του οικοπέδου των Αφών Φωτει- 
νοπούλου παρά τον I. Ναό Τριών Ιεραρχών στο Ο.Τ. 145 
του Ρ.Σ. Π. Μεσσήνης και επιβολή όρων δόμησης σ’ αυτό. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Το Ν.δ/γμα 17.7.1923 ΦΕΚ 228Α/16.8.1923 Κεφάλαιο Δ, 
άρθρα 42 ενωποιημένο (43,44,45 παραγ. 5) και το άρθρο 46. 

2. Το Ν.Δ. 690/1948 Αρθ. 2 παρ. 1. 

3. Το Ν. 3.200/1995 ΦΕΚ 97Α/23.4.55 «περί διοικητικής 
αποκεντρώσεως» όπως ισχύει. 

4. ΤονΝ. 1577/1985 (Γ.Ο.Κ) άρθρα 6 και 24 όπως ισχύει 
τροπ/νος με τον Ν. 2831/2000 ΦΕΚ 140Α’/13.6.2000. 

5. Τηνεγκ. 101/1985 καιτηνΑ.Π. 35960/25.9.85 απόφα¬ 
ση του Ειδικού Γραμ. του ΥΠΕΧΩΔΕ βάσει των οποίων έ¬ 
χουν εφαρμογή και στα χαρακτηρισμένα «ΤΥΦΛΑ» οικό¬ 
πεδα οι διατάξεις του άρθρου 41 του Ν. 1337/83 περί οι¬ 
κογενειακής στέγης. 

6. Την εγκ. 28934/860/97 περί αρμοδιοτήτων Νομαρχών 
σε αντικείμενα ΥΠΕΧΩΔΕ και ειδικώτερα το κεφάλαιο III 
παρ. 10 απόφαση χαρακτηρισμού ως οικοδομήσιμων οι¬ 
κοπέδων πανταχόθεν αποκλεισμένων από των οδών του 
εγκεκριμένου σχεδίου Πόλεως. 

7. Το δεύτερο εδάφιο της παρ. 1 της εγκ. με Α.Π. 
6896/2722/19.3.2001 του Υπουργείου ΠΕΧΩΔΕ ότι στις αρ¬ 
μοδιότητες του Νομάρχη εμπίπτει η χορήγηση οικοδομη- 
σιμότητας (με προϋποθέσεις και ειδικούς όρους δόμησης) 
σε «τυφλά» οικόπεδα εφ’ όσον δεν ξεπερνώνται τα γενικά 
μεγέθη των ισχυόντων όρων και περιορισμών δόμησης. 

8. Το έγγραφο μας Α.Π. 4503/1442/2.7.2001 (τελευταία 
παράγραφος 5. 

9. α. Την Α.Π. 6936/12.10.01 αίτηση των Ευγενίας Φω- 
τεινοπούλου-Αλευρά και Παναγιώτας Φωτεινοπούλου και 
τα συνημμένα σ’ αυτήν στοιχεία του φακέλλου όπως: 

9.β. Το 6460/1947 συμβόλαιο αγοραπωλησίας του από 
τότε «τυφλού» οικοπέδου του θέματος συνταγεντός ενώ- 
πιοντου συμβ/φου Παμίσου Κων/νου Θεοδωρόπουλου. 


9.γ. Τα 411/1955,412/1995 και 413/1995 συμβόλαια της 
συμβ/φου Παμίσου Δήμητρας Παύλου Λαμπροπούλου. 

9.δ. Τις υπ. αριθμ. 19/1973 και 81/1974 αποφάσεις των 
Ειρηνοδικείου Παμίσου και Πολυμελούς Πρωτοδικείου 
Καλαμάτας. 

9. ε. Το από Οκτώβριος 2001 Τοπογραφικό διάγραμμα 
του Μηχανικού Παναγιώτη Τσούση για το «ΤΥΦΛΟ» οικό¬ 
πεδο του θέματος τον έμπροσθεν αυτού Κοινόχρηστο 
χώρο και την ευρύτερη περιοχή του. 

10. Την αυτοψία που πραγματοποίησε ο υπάλληλος της 
Υπηρεσίας μας στο «ΤΥΦΛΟ» οικόπεδο του θέματος και 
την ευρύτερη περιοχή του. 

11. Το Α.Π. 31/6.2.2002 έγγραφο του Νομαρχιακού Συμ¬ 
βουλίου Χωροταξίας Οικισμού και Περιβάλλοντος Ν. Μεσ¬ 
σηνίας (Αρ. Πρωτ. Δ/νσης ΠΕΧΩΠΟ Ν. Μεσσ. 
882/11.2.2002) με το οποίο μας διαβιβάσθηκε το από 
20.12.2001 Πρακτικό Νο δοτού ΣΧΟΠ Ν. Μεσσηνίας σύμ¬ 
φωνα με το οποίο με το 4ο θέμα του το Νομαρχιακό ΣΧΟΠ 
Μεσσηνίας γνωμοδότησε υπέρ της αναγνώρισης ως «τυ¬ 
φλού» του οικοπέδου του θέματος και με όρους δόμησης ό¬ 
πως αναλυτικώτερα αναφέρονται στην αυτή γνωμοδότηση. 

12. Το γεγονός ότι όπως προκύπτει από το συμβόλαιο 
(σχ. 9β) το οικόπεδο του θέματος δεν προέκυψε «ΤΥΦΛΟ» 
υπαιτιότητα των ιδιοκτητών του ή των προκατόχων του 
κατά παράβαση της παρ. 1 του αρθ. 2 του Ν.Δ. 690/1948 
αλλά υπάρχει ως «ΤΥΦΛΟ» προ της 21.6.1947 ημέρας με¬ 
ταγραφής του προαναφερομένου (σχ. 9Θ) συμβολαίου 
και φυσικά προ της ισχύος του Ν.Δ. 690/1948. 

13. Το γεγονός ότι το αυτό οικόπεδο όπως φαίνεται στο 
σχετ. (9.ε) του παρόντος Τοπογραφικό αποκλίσθηκε από 
τις εγκεκριμένες οδούς της Πόλεως Μεσσήνης τόσο από 
το αρχικό Ρυμοτομικό σχέδιο Πόλεως του έτους 1900 ό¬ 
σο και από την αναθ/ση αυτού που δημοσιεύθηκε στο 
ΦΕΚ 769Δ/9.7.1993, αποφασίζουμε: 

Α. Αναγνωρίζουμε ως «ΤΥΦΛΟ» το οικόπεδο των αδελ¬ 
φών Παναγιώτας Φωτεινοπούλου και Ευγενίας Φωτεινο- 
πούλου Αλευρά κειμένου στο 145 Ο.Τ. του Ρ.Σ.Π. Μεσσή¬ 
νης παρά τον I. Ναό Τριών Ιεραρχών επειδή όμως προα- 
ναφέρεται έχει τις προϋποθέσεις του Νόμου περί 
«τυφλών» οικοπέδων. 

Β. Για την οικοδόμηση αυτού επιβάλουμε τους εξής ό¬ 
ρους δόμησης: 

Αρτιότητα: Το οικόπεδο θεωρείται άρτιο με τις διαστά¬ 
σεις και το εμβαδόν που φαίνονται στο συν/νο της πα- 
ρούσης (σχετ. 9.ε) τοπογραφικό διάγραμμα. 

Μέγιστη Κάλυψη: 70% (εβδομήντατοις εκατό) 

Μέγιστη Δόμηση: 1,8 (ένα κόμμα οκτώ) 

Μέγιστο ύψος: 11/00 μ. (έντεκα μέτρα) 

Για τους λοιπούς όρους δόμησης του οικοπέδου έχουν 
εφαρμογή οι εκάστοτε ισχύουσες διατάξεις του ΓΕΝ IΚΟΥ 
ΟΙΚΟΔΟΜΙΚΟΥ ΚΑΝΟΝΙΣΜΟΥ του Κράτους. 

Για το αυτό οικόπεδο δύνανται να έχουν εφαρμογή οι 
διατάξειςτου άρθρου 41 του Ν. 1337/83 « περί οικογενει¬ 
ακής στέγης». Η παρούσα να δημοσιευθεί στο Φ.Ε.Κ. ο- 
μού με το (σχ. 9ε) Τοπογραφικό διάγραμμα. 

Απάτην δημοσίευση της παρούσας στο Φ.Ε.Κ. δεν προ¬ 
κύπτει δαπάνη σε βάρος του δημοτικού, του Νομαρχια¬ 
κού ή του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 15 Μαρτίου 2001 

Ο Νομάρχης 
Δ. ΔΡΑΚΟΣ 

Ιμμ0Ο*ακ»γρό*ου Παμίσου 
«γραμμηη ατον Τύμο 73 αραιός 365 
ιήο«οΒομίΐχ”αιβ·ο«τίΐσιών411 / 23-0-1995 
προττούΛου Δήμητρος μεταγεγραμμίνη σιον Τόμο 286 


ΙυίφοΑαιογρόφου Παμίσου 
«γραμμένη στον Τόμο 286 αριθμός 84 
ΙυρφσΑαηγρόφου Παμίσου 
«γραμμένη στον Τόμο 286 αριθμός 85 

Ο υκσγραφομενος Πολ Μηχανικός ΤΣΟΥΣΗΣ ΠΑΝΑΓΙΩΤΗΣ, κατ' εφαρμογή τον ν.651/77 
δηλώνω ότι 

Το οικοκεδο του καροντος με τα στοιχεία ΑΒΓΔΕΖΗΘΙΚΛΑ. εμβαδόν 621,05 μ2. «ου βρίσκεται 
στο Ο.Τ 145. του Ρυμοτομικού Σχεδίου Πόλεως ΜΕΣΣΗΝΗΣ, εγκριθέντος με το ΦΕΚ 769 Δ / 9- 
3-1993 (ιναι ΤΥΦΛΟ ελλείψει κμοσώκου σε κοινόχρηστο χώρο Ως εκ τουτου είναι ΜΗ 
ΑΡΤΙΟ ΚΑΙ ΜΗ ΟΙΚΟΔΟΜΗΣΙΜΟ 

Εχκτης και εφαρμογή τον Ν. 1337/83 δηλωνω όπ το αυτό οικόκεδο εμχίχτει σε κεριοχή σχεδίου 
Πολεώς εγκριθέντος μ* το Ν Δ/μα 17.7- 1923. και όχι σε κεριοχη του Ν. 1337/ 83 Κατοκιν αυτών 
το οικόκεδο δεν έχει υκσχρεωση εισφοράς σε γή και χρήμα 



I· ΔΗΛΩΣΗ ΙΛΙΟΚΤΙΙΤΗ νΐ·τ»Α»·τ»ΗΠΠ>ΐΩΐ1 

τηςκαρ 7 του ΠΛ/4-7-93 ΦΕΚ 795 Δ I 13-7-93 
Οι «κσγΓγραμμένες αδελφές Ευγένεια και Παναγιώτα ΦΩΤΕΙΝΟΠΟΥΛΟΥ του Στσυρου. 
ουνιδιοκτητριες του εμφαινομενου στο χορόν τοκογραφικό διάγραμμα ΤΥΦΛΟΥ οικοκέδου. 
ευθυνομίθιι για την ακρίβεια των δηλσυμένων αυτου ορίων, και έχομε γνώση ότι το οικόκεδο δεν 
οικοδομιίται 


ΜΕΣΣΗΝΗ 


ΟΙ ΔΗΛΟΥΣΕΣ 

'ΊΓ 

&φ ν οώοιΤλυΟ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





